CELEX: 62021TN0376
Language: fi
Date: 2021-07-02 00:00:00
Title: Asia T-376/21: Kanne 2.7.2021 – Instituto Cervantes v. komissio

23.8.2021   
            
            
               FI
            
            
               Euroopan unionin virallinen lehti
            
            
               C 338/28
            
         
      Kanne 2.7.2021 – Instituto Cervantes v. komissio
      (Asia T-376/21)
      (2021/C 338/37)
      Oikeudenkäyntikieli: ranska
      
         Asianosaiset
      
      
         Kantaja: Instituto Cervantes (Madrid, Espanja) (edustaja: asianajaja E. van Nuffel d’Heynsbroeck)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  kumoamaan Euroopan komission päätöksen tehdä sopimus puitesopimusten tekemistä Euroopan unionin toimielinten, elinten ja virastojen kielikoulutusta koskevan hankinnan (N:o HR/2020/OP/0014) erästä 3 (espanjan kieli) ensisijaisesti CLL Centre de Langues-Allingua -ryhmittymän kanssa ja toissijaisesti kantajan kanssa
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1
               
               
                  Ensimmäisen kanneperusteen mukaan riidanalaista päätöstä ei ole perusteltu riittävästi, kun kyse on tarjousten ominaisuuksien arvioinnista.
               
            
                  2
               
               
                  Toisen kanneperusteen mukaan tarjousten ominaisuuksia ei ole vertailtu.
               
            
                  3
               
               
                  Kolmas kanneperuste koskee sitä, että komissio olisi tehnyt ilmeisen arviointivirheen, kun se hylkäsi tarjoukseen liitetyn hyperlinkin välityksellä saatavilla olevat tarjouksen osat niiden sääntöjenmukaisuudesta varmistumatta.
               
            
                  4
               
               
                  Neljäs kanneperuste, joka on esitetty toissijaisesti, perustuu yhtäältä siihen, että kantajan tarjouksesta sellaisenaan johtuvien ominaisuuksien arvioinnin ja sen, että tarjous on noteerattu hankintailmoituksen 1.1 ja 1.2 alakriteereihin, välillä ei ole yhteyttä, ja toisaalta siihen, ettei avoimuusperiaatetta ole noudatettu.
               
            
                  5
               
               
                  Viidennen kanneperusteen mukaan tavoitetta, jonka mukaan julkiset hankinnat olisivat avoimet kilpailulle mahdollisimman laajasti, ei ole noudatettu.